Työväen aatteelle
Sä työväen aate, ihanainen,
 kuink’ kaunis sinä oletkaan!
 Aate oikea, lumoavainen,
 se meidät yhä tenhoaa.

 Sä vapautes puolesta olet saanut taistella
 ja kärsimyksen maljat myöskin maistella;
 mutt’ yhä kukoistat sä vaan,
 vaik’ kuinkakin sua sorretaan!

 Sua kapitalistit tahtoo aina ahdistaa,
 ja sinut ainaiseksi ne uhkaa musertaa;
 mut’ voimamme me uhrataan,
 kun aatteen eestä taistellaan.

 Luojaamme vaan luottaen
 me vihdoin voitto otetaan.

 Luoja yleinen!
 Sä meihin uutta intoa suo!
 Ohjeet taistojen,
 ne mielihimme luo.

 Suomi-äidin lapsukaiset,
 te aina muistakaa:
 Kuin muinoiskansa kreikkalaiset,
 niin tekin taistelkaa.

 Vaik’ kuinka meille luvattais,
 ja kultaa tarjottais,
 tää aate meille rakkahin,
 ja Suomi-äiti kallihin.

Lähde: Työmies 12.11.1902.

Anonyymi
Runot
Työmies
1902